als_Latn dik_Latn sag_Latn
Gjatë një takimi elektoral në Divjakë, kryeministri Edi Rama përsëriti sërish thirrjen e tij se nuk dëshiron të mbajë të tjerë në prehër dhe kërkon të qeverisë i vetëm.
Edi Rama këtë të martë ka zhvilluar takimet elektorale në veri të vendit, ku ka kërkuar mbështetjen e qytetarëve për një mandat të dytë për të drejtuar vendin. Kundërpërgjigjen për atë që ka arritur nga 4 vjet Edi Rama e mori nga kundërshtari i tij politik Lulzim Basha. Për kreun e selisë blu kryeministri në 4 vjet ka bërë vetëm një punë. Sipas tij, vendi ka 1 mijë halle ndërsa kryeministri merret me piktura e ekspozita.
Kryeministri Edi Rama, nga mitingu elektoral në Cërrik ka shkuar drejt qytetit të Elbasanit ku ka shtruar iftar me besimtarë të komunitetit mysliman.
Kryeministri Edi Rama ishte i pranishëm sot në Cërrik në një miting me banorët e zonës.
Çdo të dielë në orën 18:00, kryeministri Edi Rama shpërndan në Facebook-un e tij “Komunikimin Javor”, ku flet për çështje e problematika të ndryshme.
Pas përjashtimit nga lista e kandidatëve për deputetë të PD-së Astrit Patozi bëri të ditur se ishte paralajmëruar më herët nga kryeministri në Parlament për këtë gjë. Kryeministri Edi Rama ka reaguar përmes nj statusi në rrjetin social ‘Facebook’ . Ndër të tjera kreu i opozitës shkruan se Basha është “njësoj si fëmija, që të gjuan me shqelm kur i thua boll qave apo kur nuk i’a var”. Ndërsa për Patozin thotë “M’u dhimbs vërtet, burrë i mençur po naiv, që ende, as sot, s’e kupton sa thjeshtë funksionon Lulëzim Basha”.
Statusi i Ramës:
SHËNIMI I DITËS
Një replikë pa polemikë me Astrit Patozin
Shoh një habi të madhe rretherrotull me skuadrën që Lulëzim Basha nxorri në fushë.
Mesa kuptoj jam ndër shumë të rrallët që s’jam habitur dhe thjesht habitem pse habiten të tjerët. Dikush më tha, “Kjo ishte njësoj si De Biazi të futej kundër Spanjës, me portierin e tretë, me 3 mbrojtësa të vrarë, me mesfushën me 3 goca volejbolliste plus Loro Boriçin (dmth Saliun), në sulm bjeri t’i biem dhe pa stol rezervash… Sala se bënte kurrë këtë skuadër!”. “Po çfarë lidhje ka, i thashë, Luli nuk është as De Biazi, as Saliu, që me njëri-tjetrin e kanë një gjë të përbashkët: E ndjejnë shumë kohë përpara ndeshjes, erën e gjakut të fushës së betejës!”
Lulëzim Basha nuk ka fituar asnjë betejë e nuk ka humbur asnjë betejë po ashtu, sepse në fakt, nuk ka bërë dhe nuk bën dot beteja. I mjafton t’i quajë humbjet fitore, t’i festojë me buzën vesh më vesh dhe pastaj t’ia fusë gjumit i lehtësuar që iku edhe një kokëçarje tjetër! Ai i gëzohet pushtetit si një fëmijë lodrës që i dhurojnë, po nuk i pëlqen hiç asfare puna që i kanë dhënë bashkë me pushtetin. Eshtë si ata trashëgimtarët e gabuar të froneve që i çonin mbretëritë në rrënim, duke shijuar deri në fund jetën në oazin e oborrit.
E do pushtetin si fëmija që qan e i bie këmbës, për një lodër në vitrinën e një dyqani. Po s’është në gjendje ta vrasë fort mendjen asnjë minutë, se si të administrojë dhe fuqizojë kapitalin politik e njerëzor të skuadrës së tij. E njësoj si fëmija, që të gjuan me shqelm kur i thua boll qave apo kur nuk i’a var të qarave të tij, ai e sheh skuadrën si burimin e dhimbjeve të kokës që duhet fikur, jo si burimin e fuqisë së vet që duhet rritur.
Kështu që më erdhi sinqerisht keq që Astrit Patozi, po mesa duket jo vetëm ai, as kaq s’kishin kuptuar gjithë këto vite nga natyra e liderit të tyre dhe raporti i tij me skuadrën. Po jo vetëm kaq. Astriti mbante mend që i thashë në replikën time të fundit me të në Kuvend (meqë ra fjala, ishte ndër fare të paktët që ma vinte trurin në lëvizje kur më sulmonte) nuk e di a do jesh në parlamentin e ri(?). Dhe aludonte se ndoshta, kushedi, unë kur i’a thashë atë që do t’i ndodhte, dija gjësend për fatin e tij nga bisedat e mia me Lulin për Marrëveshjen Politike! M’u dhimbs vërtet, burrë i mençur po naiv, që ende, as sot, s’e kupton sa thjeshtë funksionon Lulëzim Basha; kryetari që nuk fiton dhe nuk humbet kurrë, sepse kurrë nuk bën dot një betejë.
Gjynah Astriti, kaq vite në fushën e betejës, s’e ka marrë vesh akoma pse fëmijët i prishin pa asnjë gajle lodrat e tyre, njësoj siç trashëgimtarët e gabuar të froneve rrënojnë mbretëritë, pa e humbur gjerësinë e buzëqeshjes as ditën kur mbyllin sytë përgjithmonë.
Mbrëmjen e të mërkurës liderit e Ballkanit Perëndimor janë bërë bashkë në një darkë informale në Bruksel. Ka qënë Shefja e Politikës së Jashtme të Bashkimit Evropian, Federica Mogherini, e cila u ka bërë thirrje gjashtë vendeve të Ballkanit Perëndimor që të tejkalojnë dallimet dhe të punojnë së bashku drejt anëtarësimit në BE.
Në Bruksel morën pjesë kryeministrat e gjashtë vendeve të Ballkanit perëndimor, Shqipërisë, Kosovës, Bosnjës e Hercegovinës, Maqedonisë, Malit të Zi dhe Serbisë për të diskutuar situatën në rajon. Pasi takoi secilin prej tyre veç e veç, Mogherini organizoi edhe një darkë të përbashkët joformale.
Në përfundim të takimeve u informua se:
“Të gjithë të pranishmit konfirmuan përkushtimin e tyre për të punuar në procesin e integrimeve evropiane. Ata ritheksuan vendosmërinë dhe interesin e fortë për forcimin e bashkëpunimit dhe arritjen e rezultateve të prekshme për jetën e qytetarëve të rajonit. Gjithashtu, pjesëmarrësit shprehën angazhimin e tyre për marrëdhënie të mira fqinjësore dhe thellimin e mirëkuptimit rajonal, nëpërmjet respektit dhe bashkëpunimit reciprok”.
Mogherini u ka bërë thirrje të gjashtë kryeministrave "që të përshpejtojnë punën e domosdoshme për të përmbushur pritshmëritë e qytetarëve të tyre dhe për të ecur përpara drejt së ardhmes evropiane".
Për të maksimalizuar votat për partinë socialiste në zgjedhjet e 25 qershorit, 23 parti të vogla, aleate të saj kanë vendosur të tërhiqen nga gara. Vendimi është bërë publik nga Petro Koçi, menjëherë pas takimit me kryesocialistin Rama në selinë rozë.
Por ky vendim është kundërshtuar nga aleatët historik të socialistëve Skënder Gjinushi e Paskal Milo.
Edhe në kampin e djathtë ky vendim është marrë prej ditës, ku Lulzim Basha ka vendosur të përfshijë në listat e kandidatëve për deputetë disa nga aleatët e tij. Por ndryshe ndodh në kampin e majtë, pasi listat e kandidatëve tashmë janë mbyllur, dhe mundësia e negocimit mund të jetë bashkëqeverisja në rast së PS arrin të dalë fituese në 25 qershor.
23 parti tërhiqen nga gara e 25 qershorit: PS të marrë 71 mandate
Për të maksimalizuar votat për partinë socialiste në zgjedhjet e 25 qershorit, 23 parti të vogla, aleate të saj kanë vendosur të tërhiqen nga gara. Vendimi është bërë publik nga Petro Koçi, menjëherë pas takimit me kryesocialistin Rama në selinë rozë.
Por ky vendim është kundërshtuar nga aleatët historik të socialistëve Skënder Gjinushi e Paskal Milo.
Edhe në kampin e djathtë ky vendim është marrë prej ditës, ku Lulzim Basha ka vendosur të përfshijë në listat e kandidatëve për deputetë disa nga aleatët e tij. Por ndryshe ndodh në kampin e majtë, pasi listat e kandidatëve tashmë janë mbyllur, dhe mundësia e negocimit mund të jetë bashkëqeverisja në rast së PS arrin të dalë fituese në 25 qershor.
Kryetari i Partisë Demokracia Sociale, Paskal Milo ka folur në një studio televizive mbi profilet e disa lidrave shqiptarë ndër vite. Ai është kthyer pas në kohë, duke kujtuar liderin historik të Partisë Socialiste, Fatos Nanon dhe bën dallimet mes tij dhe kreut aktual të selisë rozë, Edi Rama.
Milo, aleati i vjetër i PS-së theksoi se Nano ishte lideri liberal i kësaj force, ndërsa Rama del jashtë këtij modeli dhe se ka marrëdhënie të paparashikueshme. Po ashtu, Milo u ndal dhe tek Berisha, që sipas tij është politikan i klasit të parë.
“Nano ka qenë një lider liberal që u kushtonte vëmendje marrëdhënieve me aleatët, ka qenë një njeri që krijonte klimë bashkëpunimi.
Rama ka marrëdhënien e tij, që e bën të paparashikueshëm, del jashtë modelit të njohur dhe vet e pranon se nuk është pjesë e modelit politik shqiptar. Ka një ekran të brendshëm të vetin dhe kur e sheh veten thotë unë e kam mirë.
Berisha është politikan i klasit të parë. Është një nga udhëheqësit politik nga më të shquarit dhe do mbetet si personazh. Në histori hyn dhe për të mirë dhe për të keq”, tha Milo.
Vetëm dy ditë pasi implementimi i marrëveshjes Rama – Basha mori dhe votën në Kuvend, Edi Rama ka një paralajmërim të qartë për Partinë Demokratike.
Edi Rama:
“Sali nëse PD nuk do të zhbllokojë më votat e deputetëve ët saj që bashkë me deputet tanë duhet të përzgjedhin anëtarët e 2 komisionet e Vettingut, nëse PD nuk e zhbllokon brenda majit Vetingun marrëveshja është e prishur. Vettingu është arsyeja themelore pse bëmë marrëveshje.
Nuk ka por, nuk ka sikur, brenda majit deputete e shumicës dhe të opozitës duhet të zgjedhin në listën e ekspertëve që është verifikuar nga ONM dhe pastrimi i pallatit i drejtësisë duhet të fillojë menjëherë. Sepse pastrimi i pallatit të drejtësisë është më i rëndësishëm se gjithçka tjetër”.
Jul 27, 2017
Jul 23, 2017
Jul 23, 2017
Jul 24, 2017
Jul 22, 2017
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn jav_Latn als_Latn als_Latn bos_Latn bos_Latn bos_Latn bos_Latn bos_Latn